b"\n_START_ARTICLE_\nTif\xc3\xb3 Morakot (2009)\n_START_SECTION_\nNaixement\n_START_PARAGRAPH_\nEl 2 d'agost, l'Ag\xc3\xa8ncia Meteorol\xc3\xb2gica del Jap\xc3\xb3, reporta que s'ha format un nou c\xc3\xbamul tif\xc3\xb2nic dintre de la Temporada de tifons al Pac\xc3\xadfic del 2009 que es va localitzar a 1000\xc2\xa0km a l'est de Filipines. Per\xc3\xb2 fins a aquesta situaci\xc3\xb3, la tempesta era feble com per considerar-la cicl\xc3\xb3 aquell dia. El JTWC i PAGASA van comen\xc3\xa7ar a observar la depressi\xc3\xb3 a uns 700\xc2\xa0km al sud-est d'Okinawa, el Jap\xc3\xb3, despr\xc3\xa9s, PAGASA li assigna el nom Kiko a la depressi\xc3\xb3.\n_START_SECTION_\nFilipines\n_START_PARAGRAPH_\nOnze pobles (Pagudpod, San Juan, Baton-lapoc, Carael, Tampo, Paco, San Miguel, Binig, Bangan, i Capayawan) van ser submergits de 4 a 5 peus de profunditat despr\xc3\xa9s que desbord\xc3\xa9s el Dic Pinatubo i provoqu\xc3\xa9s inundacions._NEWLINE_Militars i policies van rescatar 3 coreans i 9 canadencs. Al voltant de 29.000 persones es van veure afectades per Morakot; s'ha confirmat la mort de nou persones. Tres turistes francesos i dos guies filipins sortir morts en un esllavissament de terra. Milers de persones foren atrapades a les teulades o els arbres en espera dels intents de rescat d'helic\xc3\xb2pters i milers van perdre les seves llars. Almenys dos han mort a causa de les inundacions. Els lliscaments de terra van cobrar la vida de no pas menys de dotze miners, mentre que d'altres encara estan desapareguts despr\xc3\xa9s que una mina ced\xc3\xads. Les escoles de les zones m\xc3\xa9s afectades han tancat i les carreteres s'han tallat per culpa dels esllavissaments de terres.\n_START_SECTION_\nTaiwan\n_START_PARAGRAPH_\nA Taiwan, les escoles van tancar per lliscaments de terres causats pel Morakot, va imposar greus inundacions, van fer volar arbres i tanques i molts edificis van perdre les seves teulades. Alhora va ser un impacte positiu, ja que Taiwan necessitava pluja per alleugerir un mes de sequera, i la reposici\xc3\xb3 dels embassaments pel racionament d'aigua. Tanmateix, a l'illa, 18 persones van morir, 35 van resultar ferides i 131 van desapar\xc3\xa8ixer. Gaireb\xc3\xa9 tota la regi\xc3\xb3 meridional de Taiwan (Chiayi, Tainan, Kaohsiung, Pingtung i altres comtats), i parts del comtat de Taitung va ser inundada assolint un r\xc3\xa8cord de pluges intenses. Les precipitacions van superar al comtat de Pingtung 2.500 mil\xc2\xb7l\xc3\xadmetres, trencant tots els registres de precipitacions d'un sol lloc a Taiwan indu\xc3\xafda per un sol tif\xc3\xb3. Les companyies a\xc3\xa8ries de Taiwan van dur a terme alguns vols d'entrada i sortida de l'aeroport, per\xc3\xb2 es van tancar els ports mar\xc3\xadtims. A m\xc3\xa9s a m\xc3\xa9s, l'electricitat es va perdre en 25.000 cases._NEWLINE_Els informes indiquen que almenys 600 persones van desapar\xc3\xa8ixer a tot el sud de Taiwan. La majoria de les persones eren residents del llogarret Hsiao-Lin (\xe5\xb0\x8f\xe6\x9e\x97\xe6\x9d\x91), un poble de muntanya amb 1.300 residents a Jiasian, Kaohsiung. El poble va ser sepultat per una enorme allau de fang que va destruir la major part de la ciutat. Se va informar que tots els camins cap a Namaxia, Kaohsiung van ser bloquejats o arrossegats per greus lliscaments de llot. Centenars de residents van quedar atrapats durant quatre dies, i, cada cop, escassejava m\xc3\xa9s l'aliment i l'aigua. A m\xc3\xa9s a m\xc3\xa9s, l'aigua i l'electricitat van quedar tallades._NEWLINE_Un helic\xc3\xb2pter de rescat, que treballa per recuperar el supervivents del corrent de terra, es va estavellar en una muntanya a comen\xc3\xa7aments de l'11 d'agost, causant la mort dels tres ocupants. Les aeronaus de rescat (helic\xc3\xb2pters principalment) van estat incapa\xc3\xa7os d'arribar a les runes a causa del terreny costerut de la muntanya._NEWLINE_Un riu del comtat de Taitung va enfonsar sota les seves aig\xc3\xbces a 51 cases i arrestrar totes les runes fins al Pac\xc3\xadfic, deixant molts residents sense llar. Cap habitant no es trobava a les cases quan les mateixes van caure al riu. En el Jhiben (Chih-Pen) una zona de deus calentes, els sis pisos de l'Hotel Jinshuai van ser destru\xc3\xafts quan es va enfonsar al rierol despr\xc3\xa9s que s'inund\xc3\xa9s tot Jhiben. L'aigua potable del comtat de Tainan es va contaminar, ja que el respectiu embassament es va embrutar._NEWLINE_En total a Taiwan, almenys hi va haver 107 persones mortes per la tempesta a partir del 13 d'agost. El r\xc3\xa8cord de pluges va ocasionar p\xc3\xa8rdues catastr\xc3\xb2fiques agr\xc3\xadcoles, i els primers c\xc3\xa0lculs arriben als 274 milions de d\xc3\xb2lars. En el seu apogeu, al voltant d'1,58 milions d'habitatges van quedar sense electricitat a tota l'illa i m\xc3\xa9s de 710.000 es van quedar sense aigua potable. Les p\xc3\xa8rdues en turisme a causa del tif\xc3\xb3 arriben als 24,4 milions de d\xc3\xb2lars).\n_START_SECTION_\nXina continental\n_START_PARAGRAPH_\nEn la continentalitat de la Xina, van ser nombrosos els danys ocasionats. Un vaixell de pesca va bolcar i els esfor\xc3\xa7os de recerca i rescat no van aconseguir localitzar els nou pescadors desapareguts. En total, aproximadament 1,5 milions de residents van ser evacuats abans de l'arribada del tif\xc3\xb3. Un total de 34.000 embarcacions van buscar refugi abans de la tempesta. Durant un per\xc3\xadode de quatre dies, Morakot va produir fins a 1.240\xc2\xa0mm de pluja a la prov\xc3\xadncia de Zhejiang, la m\xc3\xa9s alta en gaireb\xc3\xa9 60 anys a la prov\xc3\xadncia. Lliscaments de terres a Pengxi, al peu d'una muntanya, van destruir un apartament de tres pisos en construcci\xc3\xb3, amb sis persones dintre. Els sis van ser recuperats de les runes de l'estructura. Tanmateix, m\xc3\xa9s tard, dues persones van morir a causa de les ferides provocades per la desgr\xc3\xa0cia. A Wenzhou, un gran lliscament de terra va destruir sis edificis d'apartaments, enterrant a un nombre desconegut de persones. Una persona va resultar morta despr\xc3\xa9s de les pluges torrencials que, van causar que a la casa on s'allotjava, es col\xc2\xb7laps\xc3\xa9s, aix\xc3\xad com unes altres quatre cases properes._NEWLINE_En en comtat de Xiapu, el Morakot va destrossar cases per les inundacions i els lliscaments de terres, perjudicant a unes 136.000 persones. El sector pesquer de la ind\xc3\xbastria local va comptar aproximadament 29 milions de d\xc3\xb2lars en p\xc3\xa8rdues. A m\xc3\xa9s a m\xc3\xa9s, catorze municipis de la prov\xc3\xadncia es van inundar. S'estima que 3,4 milions de persones van informar de danys a la propietat a tota la prov\xc3\xadncia de Zhejiang, amb almenys 1.600 cases destru\xc3\xafdes. Almenys 10.000 cases van ser danyades o destru\xc3\xafdes per la tempesta i m\xc3\xa9s d'1 mili\xc3\xb3 d'acres de terres de cultiu es va veure afectada per les inundacions. A la Xina, els danys de la tempesta va ascendir dins als 1,4 mil milions de d\xc3\xb2lars. M\xc3\xa9s d'11 milions de persones es van veure afectades pel tif\xc3\xb3 Morakot a tot l'est de la Xina."